инспекции ще позволят набавянето на допълнителна информация относно показателите за безопасност на въздушните превозвачи, лицензирани в посочените държави.
 (7)
 ЕААБ също така информира Комисията и Комитета за авиационна безопасност за резултатите от анализа на наземните инспекции, извършени в рамките на програмата за оценка на безопасността на чуждестранни въздухоплавателни средства (SAFA) в съответствие с Регламент (ЕС) No 965/2012 на Комисията (5).
 (8)
 Освен това ЕААБ информира Комисията и Комитета за авиационна безопасност за проектите за техническа помощ, реализирани в държави, спрямо които са предприети мерки или наблюдение по Регламент (ЕО) No 2111/2005. Тя предостави информация за плановете и исканията за допълнителна техническа помощ и сътрудничество, за да се подобри административният и техническият капацитет на органите за гражданско въздухоплаване с оглед съдействие за отстраняване на несъответствията с приложимите международни стандарти за гражданското въздухоплаване. Държавите членки бяха приканени да отговорят на тези искания на двустранна основа в сътрудничество с Комисията и ЕААБ. Във връзка с това Комисията подчерта ползата да се предоставя информация на международната авиационна общност — по-специално чрез базата данни на мрежата на ИКАО за сътрудничество и съдействие в областта на безопасността (SCAN) — относно оказваната от Съюза и неговите държави членки техническа помощ за подобряване на безопасността на въздухоплаването в целия свят.
 (9)
 Евроконтрол предостави на Комисията и Комитета за авиационна безопасност актуализирана информация относно състоянието на функцията на SAFA за подаване на алармен сигнал и текущите статистически данни, свързани с предупрежденията за забранените въздушни превозвачи.
 Въздушни превозвачи на Европейския съюз
 (10)
 След като ЕААБ анализира получената информация от проведените наземни инспекции на въздухоплавателни средства на превозвачи от ЕС или от стандартизационни инспекции, извършени от ЕААБ, както и от специалните инспекции и одити, проведени от националните въздухоплавателни органи, няколко държави членки приеха принудителни мерки, за които уведомиха Комисията и Комитета за авиационна безопасност. Норвегия уведоми Комисията и Комитета за авиационна безопасност относно действията, които е предприела във връзка с въздушния превозвач Airwing A/S.
 (11)
 Държавите членки потвърдиха готовността си да предприемат необходимите действия, когато значима информация за безопасността показва наличието на непосредствени рискове в резултат на неспазването на съответните стандарти за безопасност от страна на въздушни превозвачи на Съюза.
 Въздушни превозвачи от Ангола
 (12)
 По силата на Регламент (ЕО) No 474/2006 на сертифицирания в Ангола въздушен превозвач TAAG Angola Airlines се позволява да извършва полети в границите на Съюза с четири въздухоплавателни средства тип Boeing 737-700, чиито регистрационни номера са D2-TBF, D2-TBG, D2-TBH и D2-TBJ, три въздухоплавателни средства тип Boeing 777-200 с регистрационни номера D2-TED, D2-TEE и D2-TEF и три въздухоплавателни средства тип Boeing 777-300 с регистрационни номера D2-TEG, D2-TEH и D2-TEI.
 (13)
 Чрез компетентния орган на Ангола — Instituto Nacional da Aviação Civil (INAVIC) — TAAG Angola Airlines подаде на 25 април 2016 г. заявление за добавяне на ново въздухоплавателно средство тип Boeing 777-300 с регистрационен номер е D2-TEJ, както и на ново въздухоплавателно средство тип Boeing 737-700 с регистрационен номер D2-TBK в приложение Б към Регламент (ЕО) No 474/2006.
 (14)
 В контекста на процедурата за издаване на разрешение на оператор от трета държава (ТСО) съгласно Регламент (ЕС) No